Neuvoston asetus (ETY) N:o 1658/82, annettu 10 päivänä kesäkuuta 1982, tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 täydentämisestä yhdistettyjä kuljetuksia koskevilla säännöksillä



Virallinen lehti nro L 184 , 29/06/1982 s. 0001 - 0002

Suomenk. erityispainos Alue 7 Nide 2 s. 0194

Espanjank. erityispainos: Luku 08 Nide 2 s. 0103

Ruotsink. erityispainos Alue 7 Nide 2 s. 0194

Portugalink. erityispainos: Luku 08 Nide 2 s. 0103



NEUVOSTON ASETUS (ETY) N:o 1658/82, annettu 10 päivänä kesäkuuta 1982, tuen myöntämisestä rautatie-, maantie- ja sisävesiliikenteeseen annetun asetuksen (ETY) N:o 1107/70 täydentämisestä yhdistettyjä kuljetuksia koskevilla säännöksillä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon 4 päivänä kesäkuuta 1970 annetun neuvoston asetuksen (ETY) N:o 1107/70 tuen myöntämisestä rautatie-, maantie- ja sisävesiliikenteeseen () ja erityisesti sen 3 artiklan, ottaa huomioon komission ehdotuksen (), ottaa huomioon Euroopan parlamentin lausunnon (), ottaa huomioon talous- ja sosiaalikomitean lausunnon (), sekä katsoo, että yhdistettyihin kuljetuksiin liittyvät erilaiset tekniset ja muut järjestelmät hyödyttävät yhteisöä muun muassa vähentämällä tietyillä teillä vallitsevaa ruuhkaa, säästämällä energiaa ja mahdollistamalla rautatiekapasiteetin paremman hyväksikäytön, yhdistettyjen kuljetusten kehittämistä varten tarvittavia investointeja olisi tämän vuoksi edistettävä; sen vuoksi on välttämätöntä, että kyseisille yrityksille voidaan myöntää tukea jäsenvaltion toimesta tai valtion varoista, asetuksessa (ETY) N:o 1107/70 säädetään, että jäsenvaltiot voivat myöntää tukea yhteisölle edullisempien kuljetusjärjestelmien ja tekniikan kehittämiseen, mutta sillä rajoitetaan tällainen tuki kokeiluvaiheeseen; yhdistettyjen kuljetusten kehittämiseksi se olisi sallittava myös toiminnan käynnistämisvaiheen aikana, jonka olisi oltava riittävän pitkä, jotta tällaiset kuljetukset voisivat päästä osallisiksi paremmista edellytyksistä kuljetusmarkkinoilla, ja tämän vuoksi on tarpeen muuttaa tukea koskevia yhteisön säännöksiä, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 1107/70 3 artiklan 1 kohtaan alakohta seuraavasti: «e) jos tuki myönnetään tilapäisesti, jos sen tarkoituksena on yhdistettyjen kuljetusten kehittäminen ja jos tuki liittyy seuraavien alojen investointeihin: «e) P infrastruktuuri, «e) P siirtokuormaukseen tarvittavat kiinteät ja siirrettävät rakenteet ja laitteet. «e) Komissio antaa ennen 31 päivää joulukuuta 1986 neuvostolle kertomuksen tämän säännöksen soveltamisen edistymisestä. Kertomuksen perusteella ja ottaen huomioon tässä asetuksessa säädetyn järjestelmän tilapäisen luonteen neuvosto päättää komission ehdotuksesta sen jälkeen sovellettavasta järjestelmästä ja tarvittaessa järjestelmän lakkauttamiseksi säädettävistä menettelytavoista.» 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1982 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 10 päivänä kesäkuuta 1982. Neuvoston puolesta Puheenjohtaja H. de CROO () EYVL N:o L 130, 15.6.1970, s. 1 () EYVL N:o C 351, 31.12.1980. s. 40 () EYVL N:o C 260, 12.10.1981, s. 123 () EYVL N:o C 310, 30.11.1981, s. 18